
Par 2024.gada 3.oktobra Pilnvarojuma līguma par vispārējas tautsaimnieciskas nozīmes

pakalpojuma - ģimeniskai videi pietuvināta aprūpe - sniegšanu grozījumiem

Tiek dots vārds: Dmitrijam Ivanovam

Olaines novada pašvaldība 2026.gada 7.jūlijā saņēma sabiedrības ar ierobežotu atbildību “Magnum Social & Medical Care”, reģistrācijas numurs 54103141561, juridiskā adrese: Labraga iela 11, Liepāja, Liepājas novads, LV – 3414, (turpmāk – Magnum Social & Medical Care), iesniegumu (reģ. Nr. ONP/1.12./26/4647-SD), kurā Magnum Social & Medical Care, atsaucoties uz 2024.gada 3.oktobrī noslēgto Pilnvarojuma līgumu ar Olaines novada pašvaldību par vispārējas tautsaimnieciskas nozīmes pakalpojuma – ģimeniskai videi pietuvinātas aprūpes – sniegšanu (turpmāk – Pilnvarojuma līgums), kas noslēgts saistībā ar Eiropas Savienības Atveseļošanas un noturības mehānisma plāna 3.1.2.3.i. investīcijas “Ilgstošas sociālās aprūpes pakalpojuma noturība un nepārtrauktība: jaunu ģimeniskai videi pietuvinātu aprūpes pakalpojumu sniedzēju attīstība pensijas vecuma personām” īstenošanu saskaņā ar Ministru kabineta 2023.gada 22.augusta noteikumiem Nr.475 “Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2. reformas “Sociālo un nodarbinātības pakalpojumu pieejamība minimālo ienākumu reformas atbalstam” 3.1.2.3.i. investīcijas “Ilgstošas sociālās aprūpes pakalpojuma noturība un nepārtrauktība: jaunu ģimeniskai videi pietuvinātu aprūpes pakalpojumu sniedzēju attīstība pensijas vecuma personām” otrās kārtas īstenošanas un uzraudzības noteikumi” (turpmāk – MK noteikumi Nr.475), informē, ka šajos Ministru kabineta noteikumos Nr.475 ir veikti grozījumi, kas paplašina projekta ietvaros atbalstāmo pakalpojumu sniegšanas iespējas un nosacījumus. Magnum Social & Medical Care lūdz Olaines novada pašvaldību izvērtēt iespēju veikt grozījumus Pilnvarojuma līgumā, paredzot:

•
paplašināt pakalpojuma mērķa grupu atbilstoši MK noteikumu Nr.475 4.2.punktam un attiecīgi grozīt Pilnvarojuma līguma 4.punktu;

•
pagarināt Pilnvarojuma līguma darbības termiņu par pieciem gadiem, nodrošinot tā atbilstību projekta uzraudzības periodam.

Izvērtējot saņemto iesniegumu, pašvaldības rīcībā esošo informāciju un ar lietu saistītos apstākļus, konstatēts:
Ar Olaines novada pašvaldības domes 2024.gada 2.oktobra sēdes lēmumu “Par Pilnvarojuma līgumu par vispārējas tautsaimnieciskas nozīmes pakalpojuma - ģimeniskai videi pietuvināta aprūpe – sniegšanu” (10.prot., 1.p.) dome nolēma slēgt pilnvarojuma līgumu par vispārējas tautsaimnieciskas nozīmes pakalpojuma - ģimeniskai videi pietuvināta aprūpe - sniegšanu ar sabiedrību ar ierobežotu atbildību “Magnum Social & Medical Care” (reģistrācijas numurs 54103141561).
Pilnvarojuma līgums par vispārējas tautsaimnieciskas nozīmes pakalpojuma - ģimeniskai videi pietuvināta aprūpe - sniegšanu (turpmāk – Pilnvarojuma līgums)  noslēgts 2024.gada 3.oktobrī.

MK noteikumos Nr. 475 2025.gada 8.aprīlī izdarīti grozījumi (MK noteikumi Nr.219), kur 4.punkts paredz, ka - Investīcijas otrās kārtas mērķa grupa ir pensijas vecuma personas, kurām pašvaldības sociālais dienests ir piešķīris ilgstošas sociālās aprūpes un sociālās rehabilitācijas pakalpojumu institūcijā, ja izmaksas par šo pakalpojumu ne vairāk kā 85 procentu apmērā no Sociālo pakalpojumu un sociālās palīdzības likuma 13.1panta trešajā daļā minētās pensijas vai atlīdzības vai šā likuma 29.panta otrās daļas 1.punktā minētajiem pabalstiem sedz:

4.1.pensijas vecuma persona, kurai ir piešķirts trūcīgas vai maznodrošinātas mājsaimniecības statuss. Atlikušo pakalpojuma izmaksu daļu pilnībā līdzfinansē pašvaldība.

4.2.pensijas vecuma persona, arī tad, ja tai ir piešķirts trūcīgas un maznodrošinātas mājsaimniecības statuss. Atlikušo pakalpojuma izmaksu daļu daļēji līdzfinansē pašvaldība un daļēji – pati persona no citiem ienākumiem vai tās apgādnieki.
Saskaņā ar spēkā esošā Pilnvarojuma līguma 4.punktu - Līguma 1.punktā noteiktā pakalpojuma mērķa grupa ir pensijas vecuma personas, kurām Pašvaldības Sociālais dienests ir piešķīris ilgstošas sociālās aprūpes un sociālās rehabilitācijas pakalpojumu institūcijā, un kurām nav piešķirts trūcīgas vai maznodrošinātas mājsaimniecības statuss, tajā skaitā, pensijas vecuma personas, kurām Pašvaldības Sociālais dienests ir piešķīris ilgstošas sociālās aprūpes un sociālās rehabilitācijas pakalpojumu institūcijā, un kurām nav piešķirts trūcīgas vai maznodrošinātas mājsaimniecības statuss un nepieciešams nodrošināt noteiktas manipulācijas (medikamentu ievade, enterālā barošana caur zondi, brūču apkopšana un pārsiešana, mākslīgo atveru (stomu) kopšana un citas medicīniskas manipulācijas).

Vispārējas tautsaimnieciskas nozīmes pakalpojumu sniegšanas vietas nosaukums - Artēzisko aku un sūkņu stacija, adrese/atrašanās vietas: Pionieru iela 1A, Jaunolaine, Olaines pag., Olaines nov. (īpašuma tiesības ierakstītas Rīgas rajona tiesas Olaines pagasta zemesgrāmatas nodalījumā Nr. 100000914156, kadastra numurs: 80800080253. Īpašnieks: Sabiedrība ar ierobežotu atbildību “Magnum Social & Medical Care”, reģistrācijas numurs 54103141561).

Ievērojot iepriekš minēto, Sociālo, izglītības un kultūras jautājumu komitejas 2026.gada 15.jūlija sēdes protokolu Nr.7 un, pamatojoties uz Pašvaldību likuma 4.panta pirmās daļas 6.punktu, 10.panta pirmās daļas 17. un 21.punktu, Valsts pārvaldes iekārtas likuma 40.panta pirmo un otro daļu, 41.panta pirmo daļu, 42.panta pirmo daļu, 43.panta otro daļu, 43.1panta pirmo un trešo daļu, Ministru kabineta 2023.gada 22.augusta noteikumu Nr.475 “Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2. reformas “Sociālo un nodarbinātības pakalpojumu pieejamība minimālo ienākumu reformas atbalstam” 3.1.2.3.i. investīcijas “Ilgstošas sociālās aprūpes pakalpojuma noturība un nepārtrauktība: jaunu ģimeniskai videi pietuvinātu aprūpes pakalpojumu sniedzēju attīstība pensijas vecuma personām” otrās kārtas īstenošanas un uzraudzības noteikumi” 4.punktu, atklāti balsojot ar 11 balsīm par – A.Bergs, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure, J.Precinieks, M.Vanags, J.Kuzmins, pret nav, atturas nav, dome nolemj:

1. Izdarīt grozījumus 2024.gada 3.oktobra Pilnvarojuma līguma par vispārējas tautsaimnieciskas nozīmes pakalpojuma - ģimeniskai videi pietuvināta aprūpe -  sniegšanu  4. un 6.punktā  saskaņā ar klāt pievienoto vienošanās projektu.

2. Pilnvarot Olaines novada pašvaldības domes priekšsēdētāju noslēgt lēmuma 1.punktā noteikto vienošanos ar sabiedrību ar ierobežotu atbildību “Magnum Social & Medical Care”, reģistrācijas numurs 54103141561.

